el el el el el el el el el el el el el el el el el el el el en el el el el el el el el el el el el el el en el el el el el el el en el el el el el el el el el el en en en en en el en en en en en el zh el el el el el el it el el en el el el tr el it el it el en el el de el it el el el el el el el en en el el el el en el el el el el el el el el el en el el el el el el el el el el el el el
Ο Παναθλητικός Όμιλος Ατσαλένιου είναι Ελληνικός αθλητικός σύλλογος που εδρεύει στο Ατσαλένιο, συνοικία του Ηρακλείου στην Κρήτη. Επίσημο έτος ίδρυσης του συλλόγου είναι το 1951, χρώματά του το πράσινο και το λευκό και έμβλημά του το αμπελόφυλλο.[1] Εκτός του τμήματος ποδοσφαίρου διατηρεί και τμήμα σκάκι.[2] Στο παρελθόν διέθετε και τμήματα επιτραπέζιας αντισφαίρισης, πετοσφαίρισης, άρσης βαρών, και πάλης.[3] Αγωνίζεται στην Γ' Εθνική κατηγορία και έδρα του αποτελεί το ιδιόκτητο γήπεδο του συλλόγου Γήπεδο Π.Ο. Ατσαλένιου.[4]
2 Συμμετοχές στις εθνικές κατηγορίες
wikidata (π • σ • ε )
Ο Παναθλητικός Όμιλος Ατσαλένιου ιδρύθηκε το 1951 από Μικρασιάτες πρόσφυγες καταγόμενοι κυρίως από τα Βουρλά οι οποίοι μετά τη Μικρασιατική Καταστροφή το 1922 εγκαταστάθηκαν και κατοικούσαν στο Ατσαλένιο (Νέες Κλαζομενές) του Ηρακλείου. Με την ίδρυσή του αναγνωρίστηκε και εντάχθηκε στην Ε.Π.Σ. Ηρακλείου. Μεταξύ άλλων, ιδρυτικά στελέχη του συλλόγου αποτέλεσαν οι: Καϊσαρλής Ευάγγελος, Γκογκόσης Νικόλαος, Μασέλης Γεώργιος, Δεμενόπουλος Εμμανουήλ και Σαμψών Βασίλειος. Το 1960 θεμελιώθηκε το ιδιόκτητο γήπεδο του συλλόγου με τον δήμαρχο Κρασαδάκη και τον αείμνηστο παράγοντα (διατέλεσε και πρόεδρος της ΕΠΣΗ) Γεώργιο Μαρσέλο να τοποθετούν τον θεμέλιο λίθο. Το 1989 τοποθετήθηκε φυσικός χλοοτάπητας, αποτελώντας το 3ο γήπεδο του Ηρακλείου στα χρονικά με φυσικό χλοοτάπητα στον αγωνιστικό χώρο. Το Γήπεδο Π.Ο. Ατσαλένιου σήμερα διαθέτει άρτιες και πλήρεις εγκαταστάσεις όπως χλοοτάπητα, σκεπαστή εξέδρα χωρητικότητας 1.500 καθήμενων θεατών, ηλεκτροφωτισμό, γυμναστήριο, αίθουσα συνεδριάσεων κ.λ.π.
Αποτελεί εκ των πιο δυναμικών σωματείων του Ηρακλείου έχοντας κατακτήσει 10 φορές (1963, 1966, 1971, 1974, 1985, 1988, 1995, 1997, 2015, 2016) το πρωτάθλημα Ε.Π.Σ. Ηρακλείου και 11 φορές (1975, 1978, 1984, 1986, 1987, 1991, 1997, 1998, 2001, 2003, 2015) το κύπελλο Ε.Π.Σ. Ηρακλείου, αποτελώντας πολυνίκης της διοργάνωσης.[5] Επίσης, το 1984 ήταν φιναλίστ του Κυπέλλου Ελλάδας ερασιτεχνών, στον τελικό του ΟΑΚΑ με αντίπαλο τη Νίκη Διοικητηρίου Θεσσαλονίκης.[6]
Στην μοναδική του συμμετοχή στην Β' Εθνική την περίοδο 1963-64, ο «ΠΟΑ» τερμάτισε τελευταίος στην 17η θέση του 2ου ομίλου. Είχε αντιπάλους τους Πειραϊκούς συλλόγους Προοδευτική, Βύζαντα Μεγάρων, Πανελευσινιακό, Αργοναύτη Πειραιά, Αίαντα Σαλαμίνας, Α.Ε. Νίκαιας και Άρη Πειραιώς (πρόγονοι του Ιωνικού Νίκαιας) και Ατρόμητο Πειραιώς, τους συντοπίτες ΟΦΗ και Ηρόδοτο και τους Παγχανιακό Χανίων, Πανναυπλιακό, Παγκορινθιακό, Ολυμπιακό Λουτρακίου, Α.Ε. Μυτιλήνης και Παγχιακό Χίου. Μοναδικές νίκες του αποτέλεσαν η νίκη επί του Αίαντα Σαλαμίνας με 1-0 και επί του Ολυμπιακού Λουτρακίου με 3-0.[13]
Γ' Εθνική κατηγορία: 18
1966-67, 1978-79, 1979-80, 1980-81, 1981-82, 2003-04, 2004-05, 2005-06, 2006-07, 2007-08, 2008-09, 2009-10, 2013-14, 2016-17, 2017-18, 2018-19, 2019-20*, 2020-21
* Από την σεζόν 2019-20 η Γ' Εθνική είναι 4η κατηγορία ιεραρχικά.
Πρωτάθλημα Δ' Εθνικής κατηγορίας: 2
Πρωτάθλημα Ε.Π.Σ. Ηρακλείου: 10
1962-63, 1965-66, 1970-71, 1973-74, 1984-85, 1987-88, 1994-95, 1996-97, 2014-15, 2015-16
Κύπελλο Ε.Π.Σ. Ηρακλείου: 12
1974-75, 1977-78, 1983-84, 1985-86, 1986-87, 1990-91, 1996-97, 1997-98, 2000-01, 2002-03, 2014-15, 2018-19
Σούπερ Καπ Ε.Π.Σ. Ηρακλείου: 2
Φιναλίστ Κυπέλλου Ελλάδας ερασιτεχνών: 1
Φιναλίστ κυπέλλου Ε.Π.Σ. Ηρακλείου:
↑ Ο ΠΟΑ Ατσαλένιου και το αμπελόφυλλο!, iscreta.gr
↑ ΣΚΑΚΙ: Ξεχωριστή χρονιά για τον ΠΟΑ, εφ. "Πατρίς"
↑ Γήπεδο ΠΟΑ, ιστότοπος Ε.Π.Σ. Ηρακλείου
↑ Η ιστορία των τελικών του Κυπέλλου ΕΠΣΗ - Τρίτη φορά σε τελικό ΠΟΑ - ΠΑΝΟΜ Αρχειοθετήθηκε 2018-10-05 στο Wayback Machine., prismanews.gr
↑ εφ. Αθλητική Ηχώ, 28/6/1984
↑ Greece - List of Second Level Final Tables - 1963/64, rsssf.com
↑ Greece - List of Fourth Level Final Tables 2002/03 rsssf.com
↑ «Καρδιοχτύπησε» ο Παναθηναϊκός, 3-2 τον Ατσαλένιο in.gr
↑ Στη β φάση του Κυπέλλου Ελλάδας με άνετες νίκες Παναθηναϊκός και Αρης in.gr
↑ «epo.gr» (PDF). Αρχειοθετήθηκε από το πρωτότυπο (PDF) στις 26 Οκτωβρίου 2020. Ανακτήθηκε στις 18 Ιανουαρίου 2019.
↑ Οι ομάδες που προβιβάζονται στην Γ’ Εθνική, in.gr
↑ Greece - List of Second Level Final Tables 1963/64 rsssf.com
↑ «Η ιστορία των τελικών του Κυπέλλου ΕΠΣΗ από την περίοδο του 1993-94 έως και την περίοδο 2016-17 prismanews.gr». Αρχειοθετήθηκε από το πρωτότυπο στις 5 Οκτωβρίου 2018. Ανακτήθηκε στις 24 Οκτωβρίου 2018.
football-academies.gr Αφιέρωμα στον ΠΟΑ
ΠΟΑ: Μια ιστορία από τα Βουρλά και τη Μικρασία, neakriti.gr
"Αθλητικές Ιστορίες" και ΠΟΑ: 'Οταν το Ατσαλένιο είχε άρωμα και μουσικές από Βουρλά και Μικρασία... neakriti.gr
ΠΟΑ: Μία ατσάλινη δύναμη της προσφυγιάς στην Κρήτη sport-retro.gr
Ιστορία Π.Ο. Ατσαλένιου, επίσημη ιστοσελίδα του συλλόγου
Επίσημη ιστοσελίδα του συλλόγου
Επίσημη σελίδα Facebook του συλλόγου
Αυτό το λήμμα που αναφέρεται σε έναν αθλητικό σύλλογο χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε